SZERB KÖZTÁRSASÁG

VAJDASÁG AUTONÓM TARTOMÁNY

TÖRÖKBECSE KÖZSÉG

A BOCSÁRI HERTELENDY– BAJIĆ KREATÍV KÖZPONT IGAZGATÓBIZOTTSÁGA

Szám: 28/2024.

Dátum: 2024. január 29.

A bocsári Hertelendy-Bajić Kreatív Központ 2021. november 25-én kelt statútumának 22. szakasza és 29. szakasza 1. bekezdésének 12. pontja alapján, a bocsári Hertelendy-Bajić Kreatív Központ igazgatóbizottsága 2024. január 29-én megtartott 1. ülésén

**HATÁROZATOT**

hozott

**a bocsári Hertelendy-Bajić Kreatív Központ igazgatójának megválasztására vonatkozó pályázat meghirdetéséről**

1. szakasz

Jelen határozattal kezdetét veszi a bocsári Hertelendy-Bajić Kreatív Központ igazgatójának (a továbbiakban: intézményigazgató) megválasztására vonatkozó pályázat eljárásának lebonyolítása.

2. szakasz

A jelen határozat 1. szakaszában szereplő pályázatot a Pályázati Bizottság bonyolítja le, amelyet a bocsári Hertelendy-Bajić Kreatív Központ igazgatóbizottsága külön határozattal nevez ki.

3. szakasz

A pályázatról szóló hirdetés tartalmazza az intézmény, a munkakör, az intézmény igazgatójának kinevezésére vonatkozó feltételek, a munka helyének, a szakmai képesítés adatait, a megválasztási eljárás során osztályozandó foglalkozásokat és készségeket, illetve ezek ellenőrzésének módját, a kérelmek benyújtására vonatkozó határidőt, a pályázattal kapcsolatos tájékoztatás nyújtására megbízott személy adatait, a kérelmek benyújtásra szolgáló címet, a pályázattal mellékelendő bizonyítékokra vonatkozó adatokat.

4. szakasz

A bocsári Hertelendy-Bajić Kreatív Központ igazgatójának megválasztására vonatkozó pályázatról szóló hirdetést az intézmény igazgatójának megválasztására vonatkozó pályázat meghirdetéséről szóló határozat meghozatalától számított 15 napos határidőn belül kell közzétenni. A pályázat a *Politika* napilapban, Vajdaság Autonóm Tartomány Hivatalos Lapjában, Törökbecse község Hivatalos Lapjában, illetve az alapítók hivatalos weboldalain kerül közzétételre.

5. szakasz

A pályázat lebonyolításával kapcsolatos tájékoztatás nyújtására megbízott személy a Bizottság elnöke.

6. szakasz

A pályázatról szóló hirdetés a jelen határozat mellékletét képezi és annak szerves része.

7. szakasz

A jelen határozat a meghozatalának napján lép hatályba, és a Vajdaság Autonóm Tartomány Hivatalos Lapjában, Törökbecse község Hivatalos Lapjában, illetve az alapítók hivatalos weboldalain kerül közzétételre.

**A BOCSÁRI HERTELENDY– BAJIĆ KREATÍV KÖZPONT IGAZGATÓBIZOTTSÁGA**

**Bojan Rašković, s. k.**

AZ IGAZGATÓBIZOTTSÁG

ELNÖKE